English: Can I thank the Minister for the statement? I believe that housing is one of the most important things that we have and I think that it really is important that the housing sector, both private, local authority, other social housing landlords and the private sector are all of a high standard. Most tenants and landlords have a good relationship. I mean, most landlords look after their properties and treat their tenants well, and I think, sometimes, when we start bringing in legislation, discussing these things, we give the impression that we think all landlords are bad. Also, most tenants pay their rent on time, look after the house, cause no problems to those living around them, and in a lot of places, including large parts of my constituency, you wouldn't know which houses were owner-occupied and which were lived in by people who were privately renting, some of whom do it for several years. And some of the nicer parts - . If I can go into your constituency, Minister, and if you go down into the marina, large numbers of properties there are privately rented, they're all of good quality, and there are no problems being caused by them, as I'm sure that you're more aware than I am of that. Unfortunately, there are some bad landlords and there are some bad tenants, and I've talked to people who have rented their houses out to get them back without any internal doors and semi-demolished. So, there are bad tenants. I've also seen people who are tenants living in properties where you could put your fist between the wall and the window frame. So, you've got bad people on both sides. I think we do need to acknowledge that. I welcome the fact you're ending retaliatory eviction. I think that was always the case: 'Please will you repair my house?' 'Get out in three months' was acting as a dissuader. I noticed you didn't make a mention of this in your statement, but, as you know, I'm very keen on smoke alarms, electrical and gas certificates and those checks. I mean, they're still in the Act, I understand. Are you going to say how often they have to be checked after they have been installed? Because that's something that a lot of people are very concerned about, in that they're checked once, but if somebody lives there nine or 10 years, are they going to be checked again? And that's a question, perhaps, that some of us who are owner-occupiers would ask ourselves: 'How often do we check our smoke alarms, make sure our gas is safe and check electrical safety?' So, I think some of us could certainly learn from that as well. The last question I've got is - . I mean, obviously the greater security is welcomed. You mentioned six months a lot during it. I'm not going to read them all out to you because the Deputy Presiding Officer, amongst others, wouldn't allow me to, but you mentioned six months a lot. Why have you chosen six months as opposed to three months or 12 months? I hear what you said about no-fault evictions, that you have to have reasons why people can be evicted even if they have no fault, but I think the general principle of no-fault evictions is one that many of us like and it means that, when people leave, it does show that they haven't been evicted for that. They can be evicted if somebody has to live in the house or the person who owns it goes bankrupt or whatever reason due to financial problems, but actually having it on the statute books that we support no-fault evictions is something I'm not quite sure why you don't want.
Welsh: A gaf i ddiolch i'r Gweinidog am y datganiad? Rwyf i o'r farn mai tai yw un o'r pethau pwysicaf sydd gennym ac rwy'n credu ei bod hi'n wirioneddol bwysig bod y sector tai, boed yn breifat, yn dai'r awdurdodau lleol a landlordiaid tai cymdeithasol eraill a'r sector preifat o safon uchel i gyd. Mae gan y rhan fwyaf o denantiaid a landlordiaid berthynas dda â'i gilydd. Hynny yw, mae'r rhan fwyaf o landlordiaid yn gofalu am eu heiddo ac yn trin eu tenantiaid yn dda, ac rwy'n credu, weithiau, pan fyddwn ni'n dechrau cyflwyno deddfwriaeth, ac yn trafod y pethau hyn, ein bod ni'n creu'r argraff ein bod ni o'r farn mai landlordiaid gwael yw'r cyfan ohonynt. Hefyd, mae'r rhan fwyaf o denantiaid yn talu eu rhent yn brydlon, yn edrych ar ôl y tŷ, heb achosi unrhyw broblemau i'r rhai sy'n byw o'u cwmpas nhw, ac mewn llawer man, gan gynnwys rhannau helaeth o'm hetholaeth i, ni fyddech chi'n gwybod pa dai sydd yn nwylo perchen-feddianwyr a pha rai y mae pobl yn eu rhentu'n breifat, ac mae rhai ohonyn nhw'n gwneud hynny am nifer o flynyddoedd. Ac mae rhai o'r ardaloedd mwyaf dymunol - . Os caf fynd i'ch etholaeth chi, Gweinidog, pe byddech yn mynd i'r marina, mae nifer fawr o'r eiddo sydd yno'n cael eu rhentu'n breifat, maen nhw o ansawdd da i gyd, ac nid ydyn nhw'n achosi unrhyw broblemau, ac rwy'n siŵr eich bod chi'n fwy ymwybodol o hynny na mi. Yn anffodus, mae yna rai landlordiaid gwael ac mae yna rai tenantiaid gwael. Rwyf wedi siarad â phobl sydd wedi rhentu eu tai nhw allan ac wedi eu cael nhw'n ôl gyda'r drysau mewnol wedi diflannu a llawer o ddinistr. Felly, mae yna denantiaid gwael. Rwyf hefyd wedi gweld pobl sy'n denantiaid yn byw mewn eiddo lle mae modd rhoi eich dwrn yn y bwlch rhwng y wal a ffrâm y ffenestr. Felly, mae gennych chi ddihirod ar y ddwy ochr. Rwy'n credu bod angen cydnabod hynny. Rwy'n croesawu'r ffaith eich bod am roi terfyn ar droi allan am resymau dialgar. Rwy'n credu bod hynny wedi bod yn wir bob amser: 'A wnewch chi drwsio fy nhŷ i, os gwelwch chi'n dda?', roedd ofn yr ateb, 'Allan â chi mewn tri mis' yn atal pobl rhag gofyn yn y lle cyntaf. Fe sylwais nad oeddech wedi sôn am hyn yn eich datganiad, ond, fel y gwyddoch chi, rwy'n gefnogwr brwd iawn o larymau mwg, tystysgrifau trydan a nwy a'r gwiriadau hynny. Hynny yw, maen nhw'n parhau i fod yn y Ddeddf, rwy'n deall. A ydych chi'n mynd i ddweud pa mor aml y bydd yn rhaid eu gwirio nhw ar ôl iddyn nhw gael eu gosod? Oherwydd mae hynny'n rhywbeth y mae llawer o bobl yn pryderu'n fawr yn ei gylch, gan eu bod nhw'n cael eu gwirio unwaith, ond os oes rhywun yn byw yno am naw neu 10 mlynedd, a fydden nhw'n cael eu gwirio eto? A dyna gwestiwn, efallai, y byddai rhai ohonom sy'n berchen-feddianwyr yn ei ofyn i ni ein hunain: 'Pa mor aml ydym ni'n gwirio ein larymau mwg, yn sicrhau bod ein nwy yn ddiogel ac yn gwirio diogelwch trydanol?' Felly, rwy'n credu y gallai rhai ohonom ni ddysgu o hynny hefyd, yn sicr. Y cwestiwn olaf sydd gennyf i yw - . Hynny yw, mae'n amlwg fod yna groeso i fwy o ddiogelwch. Roeddech chi'n sôn am chwe mis lawer gwaith wrth ichi siarad. Nid wyf yn mynd i'w darllen nhw i gyd allan ichi oherwydd ni fyddai'r Dirprwy Lywydd, ymysg eraill, yn caniatáu imi wneud hynny, ond roeddech chi'n crybwyll chwe mis yn aml. Pam ydych chi wedi dewis chwe mis yn hytrach na thri mis neu 12 mis? Rwy'n clywed yr hyn a ddywedasoch am droi allan heb fai, sef bod yn rhaid cael rhesymau pam y gall pobl gael eu troi allan hyd yn oed os nad ydynt ar fai. Ond rwy'n credu bod yr egwyddor gyffredinol o droi allan heb fai yn un y mae llawer ohonom ni'n ei hoffi ac mae'n golygu, pan fydd pobl yn gadael, ei bod yn dangos nad ydyn nhw wedi cael eu troi allan oherwydd hynny. Fe ellir eu troi nhw allan os oes raid i rywun gael byw yn y tŷ neu fod y sawl sy'n berchen ar y tŷ'n mynd yn fethdalwr neu ba reswm bynnag oherwydd problemau ariannol, ond nid wyf yn hollol siŵr pam nad ydych chi'n dymuno cael ar y llyfrau statud ein bod ni'n cefnogi troi allan heb fai.